ຍອດ​ຂາຍ​ຍ່ອຍ​ ​ແລະ​ເງິນ​ເຟີ້ ໃນ​ ສຫລ ​​ຖີບ​ຕົວ​ສູງ​ຂຶ້ນ ​ຫວ່າງ​ມໍ່ໆ​ມາ​ນີ້
ນັກ​ເສດຖະສາດ ຈັບ​ຕາ​ເບິ່ງ ຍອດການ​ຂາຍ​ຍ່ອຍ ຍ້ອນ​ຄວາມ​ຮຽກຮ້ອງ​ຕ້ອງການ ​ຂອງ​ພວກ​ຜູ້​ບໍລິ​ໂພ​ກ ທີ່​ພາ​ໃຫ້​ເສດຖະກິດສະຫະລັດ ໝູນວຽນ​ໄດ້.
ຍອດການຂາຍຍ່ອຍ ແລະເງິນເຟີ້ໃນສະຫະລັດ ໄດ້ຖີບຕົວສູງຂຶ້ນ ໃນເດືອນມັງກອນ ຜ່ານມານີ້ ຊຶ່ງເປັນການກະຕຸ້ນ ໃຫ້ທະນາຄານກາງສະຫະລັດ ເພີ່ມອັດຕາດອກເບ້ຍ ຍອດການຂາຍຍ່ອຍ ໄດ້ເພີ່ມ 0 25 ເປີເຊັນ ໃນຮອບເດືອນແລ້ວ ນັກເສດຖະສາດຂອງທະນາຄານ PNC ທ່ານ Gush Faucher ກ່າວວ່າ ການເພີ່ມຂຶ້ນນີ້ ແມ່ນພາກ ສ່ວນນຶ່ງຂອງການປັບປຸງຂອງຕະຫຼາດແຮງງານ ໂດຍ ໃນຂະນະທີ່ພວກຄົນງານ ຫາຍາກຂຶ້ນນັ້ນ ນັກເສດຖະສາດ ຈັບຕາເບິ່ງຍອດການຂາຍຍ່ອຍ ຍ້ອນຄວາມຮຽກຮ້ອງຕ້ອງການຂອງ ພວກຜູ້ບໍລິໂພກ ທີ່ພາໃຫ້ເສດຖະກິດສະຫະລັດໝູນວຽນໄດ້ ລາຍງານອີກສະບັບນຶ່ງ ໄດ້ສະແດງໃຫ້ເຫັນວ່າ ລາຄາສິນຄ້າຂອງຜູ້ບໍລິໂພກ ໄດ້ເພີ່ມຂຶ້ນ ຢ່າງວ່ອງໄວ ໃນຮອບເກືອບ 4 ປີ ດ້ວຍ 0 6 ເປີເຊັນ ໃນເດືອນມັງກອນ ແລະ 2 5 ເປີເຊັນ ໃນຮອບປີທີ່ຜ່ານມາ ທະນາຄານກາງສະຫະລັດ ແມ່ນກຳລັງເຮັດວຽກເພື່ອຮັກສາ ໃຫ້ລາຄາສິນຄ້າສູງຂຶ້ນ ໃນລະດັບປານກາງ ໃນອັດຕາ 2 ເປີເຊັນຕໍ່ປີ ແລະສາມາດທີ່ຈະຂຶ້ນອັດຕາດອກເບ້ຍ ເພື່ອເຮັດໃຫ້ເງິນເຟີ້ຕ່ຳລົງ